KISKŐRÖS VÁROS POLGÁRMESTERE
ELŐTERJESZTÉS

(a Képviselő-testület 2026. június 17-i ülésére)

TÁRGY: A 18/2026. SZÁMÚ KÉPVISELŐ-TESTÜLETI HATÁROZAT MÓDOSÍTÁSA
A Képviselő-testület a 18/2026. számú határozatával döntött arról hogy 288.000.000,-Ft értékben megvásárolja az IMPERIÁL-HOLDING Kereskedelmi és Szolgáltató Kft. (a továbbiakban: Kft.) tulajdonában lévő 

· 2725/2/A/1 hrsz alatt nyilvántartott medencetér megnevezésű ingatlan

· 2725/2/A/2 hrsz alatt nyilvántartott raktár megnevezésű ingatlan

· 2725/2/A/3 hrsz alatt nyilvántartott öltöző megnevezésű ingatlan

· 2725/2/A/5 hrsz alatt nyilvántartott orvosi szoba megnevezésű ingatlan

· 2725/2/A/19 hrsz alatt nyilvántartott üzlet megnevezésű ingatlan

· 2725/2/A/20 hrsz alatt nyilvántartott öltöző megnevezésű ingatlanokat, a gyógyfürdő üzletág üzemeltetési tevékenység biztosításához kapcsolódó engedélyekkel, vagyoni értékű jogokkal, eszközökkel, ingóságokkal és használati jogokkal.

Szerződő Felek a vételár megfizetésére kettő részletben állapodtak meg: első vételárrészlet 188.000.000,-Ft, azaz: Egyszáznyolcvannyolc millió forint 2026. március 31. napjáig megfizetésre került, a második vételárrészlet 100.000.000,-Ft, azaz: Egyszázmillió forint 2027. március 30. napjáig kerül megfizetésre. 
A megvásárolt gyógyászati célú ingatlanrész társasháztól elkülönített üzemeltetése, figyelembe véve a Hotel Imperiál Társasházról történő közüzem leválasztását is, indokolt a Kft. tulajdonában lévő 2725/2/A/78 hrsz-on nyilvántartott gépészeti helyiség megvásárlása, valamint a gépészeti leválasztás során felhasználásra kerülő Grundfos CRI10-4 A-FGJ-A-E-HQQE típusú szivattyú.
A Kft. és a Társasház a gépészeti helyiség használatára vonatkozóan megállapodást kötött, a Kft. ezen használati joggal értékesíti a gépészeti helyiséget az Önkormányzat részére.
A fenti helyiség és Grundfos CRI10-4 A-FGJ-A-E-HQQE típusú szivattyú megvásárlásával az üzletág átruházási szerződés (a továbbiakban: Alapszerződés) kiegészül a határozat-tervezet 1. és 2. számú mellékletét képező szerződéses tartalommal.
A gépészeti helyiség és a szivattyú vételára az Alapszerződés szerinti 2. vételárrészlettel együttesen kerül megfizetésre. A gépészeti helyiség és a szivattyú vételára összesen 12.000.000,-Ft.
Fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2026. június 09.

Domonyi László sk.


polgármester

HATÁROZAT-TERVEZET

A Képviselő-testület
1. egyetért azzal, hogy Kiskőrös Város Önkormányzata megvásárolja az IMPERIÁL-HOLDING Kereskedelmi és Szolgáltató Kft. tulajdonát képező 2725/2/A/78 hrsz-on nyilvántartott, 50 m2 alapterületű, kivett gépészeti helyiség megnevezésű ingatlant és a Grundfos CRI10-4 A-FGJ-A-E-HQQE típusú szivattyút, mint a gyógyászati tevékenység üzletág működtetéséhez szükséges ingatlanrészt és gépet összesen 12.000.000,-Ft vételárért, a határozat-tervezet 1. számú mellékletét képező üzletág átruházási szerződés I. számú kiegészítésében és a 2. számú mellékletét képező szerződés I. számú kiegészítése szerződéses jogutódlásban foglalt feltételekkel. 

2. felhatalmazza a polgármestert az határozat-tervezet 1. számú mellékletét képező üzletág átruházási szerződés I. számú kiegészítés és a 2. számú mellékletét képező szerződés I. számú kiegészítése szerződéses jogutódlás aláírására, a kapcsolódó jognyilatkozatok megtételére, az ingatlan tulajdonjogának ingatlan-nyilvántartásban történő átvezetésére.
Felelős:
polgármester

Határidő:
értelemszerűen

A Képviselő-testület „Gyógyfürdő üzletág adásvétele” tárgyú 18/2026. számú határozata a kiegészítéssel egységes szerkezetben:

18/2026. sz. Képv. test. hat.

Gyógyfürdő üzletág adásvétele
HATÁROZAT-TERVEZET

A Képviselő-testület

1. egyetért azzal, hogy Kiskőrös Város Önkormányzata megvásárolja az IMPERIÁL-HOLDING Kereskedelmi és Szolgáltató Kft. tulajdonát képező 2725/2/A/78 hrsz-on nyilvántartott, 50 m2 alapterületű, kivett gépészeti helyiség megnevezésű ingatlant és a Grundfos CRI10-4 A-FGJ-A-E-HQQE típusú szivattyút, mint a gyógyászati tevékenység működtetéséhez szükséges ingatlanrészt és gépet összesen 12.000.000,-Ft vételárért, a határozat-tervezet 1. számú mellékletét képező üzletág átruházási szerződés kiegészítésben és a 2. számú mellékletét képező szerződés I. számú kiegészítése szerződéses jogutódlásban foglalt feltételekkel

2. egyetért azzal, hogy Kiskőrös Város Önkormányzata megvásárolja az IMPERIÁL-HOLDING Kereskedelmi és Szolgáltató Kft. gyógyászati tevékenység (gyógymasszázs, gyógytorna, hydroterápia, balneoterápia mint közfinanszírozott, fizioterápia-gyógytorna, gyógytorna, mint nem közfinanszírozott) folytatására engedélyezett üzletágat, a határozat-tervezet mellékletét képező üzletág átruházási szerződésben foglalt feltételekkel és a tevékenység folytatásához szükséges ingó és ingatlanokkal gépészeti, műszaki berendezésekkel, engedélyekkel, használati jogokkal, a 3. és a 4. sz. termálkút Kft. tulajdonát képező tulajdoni részével 300.000.000,- Ft, azaz Háromszázmillió forint vételárért. 

3. felhatalmazza a polgármestert az határozat-tervezet mellékletét képező üzletág átruházási szerződés, annak I. számú kiegészítése és szerződés I. számú kiegészítése szerződéses jogutódlás aláírására, a kapcsolódó jognyilatkozatok megtételére, az ingatlanok tulajdonjogának ingatlan-nyilvántartásban történő átvezetésére.

4. felhatalmazza a polgármestert az egészségügyi szolgáltatás nyújtására jogosító működési engedély átvételének engedélyezése tárgyában a Bács-Kiskun Vármegyei Kormányhivatal Kalocsai Járási Hivatal Járási Népegészségügyi Osztálya, valamint a Nemzeti Egészségbiztosítási Alapkezelő előtti eljárás lefolytatására, a kapcsolódó jognyilatkozatok megtételére.
Felelős:
polgármester

Határidő:
értelemszerűen

